বিপর্যস্ত পাহাড়, নিখোঁজ যাদবপুর বিশ্ববিদ্যালয়ের পড়ুয়া

ওয়েব ডেস্ক:  উত্তরবঙ্গে (Northbengal) বিপর্যয়, সুকিয়াপোখরিতে (Sukhiyapokhri) গিয়ে নিখোঁজ যাদবপুর বিশ্ববিদ্যালয়ের (Jadavpur University) পড়ুয়া। নিখোঁজ (Missing) হিমাদ্রি পুরকাইত (Himadri Purakait) দক্ষিণ ২৪ পরনগার কামারপোলের বাসিন্দা। হিমাদ্রি যাদবপুর বিশ্ববিদ্যালয়ের সমাজতত্ত্ব বিভাগের তৃতীয় বর্ষের ছাত্র। উৎকণ্ঠায় হিমাদ্রির পরিবার-পরিজনরা।

বিপর্যস্ত উত্তরবঙ্গের পাহাড়ে গিয়ে নিখোঁজ যাদবপুর বিশ্ববিদ্যালয়ের এক পড়ুয়া। হিমাদ্রি পুরকাইত নামে ওই পড়ুয়ার সঙ্গে কোনওরকমভাবে যোগাযোগ করতে পারছেন না পরিজন ও বন্ধুরা। উদ্বেগে রয়েছেন বাবা-মা। জানা গিয়েছে, হিমাদ্রির বাড়ি দক্ষিণ ২৪ পরগনার ডায়মন্ড হারবারের পারুলিয়া উপকূল থানার দক্ষিণ কামারপোল এলাকায়। কখনও ট্যুর গাইড হিসেবে, কখনও স্বেচ্ছাসেবক হিসেবে পাহাড়ি এলাকার হোমস্টে কটেজে কাজ করেন। জানা গিয়েছে, দার্জিলিংয়ে একটি ভ্রমণকারী দলের সঙ্গে স্বেচ্ছাসেবক হিসেবে পাহাড়ে যান তিনি। গত ২২ সেপ্টেম্বর বাড়ি থেকে রওনা দেন। দার্জিলিংয়ের সুখিয়াপোখরি থানার সোনাদা সংলগ্ন একটি হোমস্টেতে উঠেছিলেন। বন্ধুদের সঙ্গে সোশ্যাল মিডিয়ায় যোগাযোগ ছিল। কিন্তু শনিবার রাত থেকে তাঁর সঙ্গে কেউ যোগাযোগ করতে পারেননি। ছেলের খবর না পেয়ে দুশ্চিন্তায় রয়েছেন হিমাদ্রির বাবা-মা। হিমাদ্রির বাবা প্রশান্ত পুরকাইত ও মা শুক্লা পুরকাইত বলেন, শনিবার রাতে শেষবার হিমাদ্রির সঙ্গে তাঁদের কথা হয়েছে।

আরও পড়ুন:  দার্জিলিংয়ে বিপর্যয়, আজই উত্তরবঙ্গে যাচ্ছেন মুখ্যমন্ত্রী

একরাতের টানা বৃষ্টিতে বিপর্যস্ত উত্তরবঙ্গের পাহাড়। কোথাও ধসে ঘরবাড়ি, সেতু ভেঙে পড়েছে। কোথাও ক্ষতিগ্রস্ত রাস্তাঘাট। পুজো মিটতে না-মিটতেই এই বিপর্যয়ে  একাধিক জনের মৃত্যু হয়েছে। সবচেয়ে বেশি ক্ষতিগ্রস্ত হয়েছে  মিরিক। ফুঁসছে তিস্তা, তোর্ষা, মহানন্দা। ক্ষতিগ্রস্ত কালিম্পংও। পুজোর সময় পাহাড়ে ঘুরতে যাওয়া বহু পর্যটকই সেখানে আটকে পড়েছেন। তাদের ফিরিয়ে আনার চেষ্ঠা চালাচ্ছে প্রশাসন। যদিও, গতকাল রাত থেকে এখনও নতুন করে দুর্যোগ পরিস্থিতি তৈরি হয়নি। আজই পরিস্থিতি খতিয়ে দেখতে উত্তরবঙ্গে যাচ্ছেন মুখ্যমন্ত্রী মমতা বন্দ্যোপাধ্যায়। আবহাওয়া দফতরের পূর্বাভাস অনুযায়ী, সোমবারও বৃষ্টি চলবে উত্তরবঙ্গের ৮ জেলায়।

দেখুন খবর: